               EIROPAS KOMISIJA
            Briselē, 5.2.2021
            COM(2021) 58 final
            2021/0032(NLE)
            Priekšlikums
            PADOMES LĒMUMS
            par nostāju, kas Eiropas Savienības vārdā jāieņem Apvienoto Nāciju Organizācijas Eiropas Ekonomikas komisijas Transportlīdzekļu noteikumu harmonizācijas pasaules forumā attiecībā uz priekšlikumiem par izmaiņām ANO noteikumos Nr. 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 un ANO noteikumos par notikumu datu reģistratoru, attiecībā uz priekšlikumu par izmaiņām Vispārējos tehniskos noteikumos Nr. 9, attiecībā uz priekšlikumu par grozījumiem Konsolidētajā rezolūcijā R.E.5, attiecībā uz priekšlikumiem par četriem jauniem ANO noteikumiem, kas saistīti ar notikumu datu reģistratoru, mehānisko transportlīdzekļu aizsardzību pret neatļautu izmantošanu un ierīču pret neatļautu izmantošanu apstiprināšanu, imobilaizeru apstiprināšanu un transportlīdzekļa apstiprināšanu attiecībā uz tā imobilaizeru un transportlīdzekļa signalizācijas sistēmas apstiprināšanu un transportlīdzekļa apstiprināšanu attiecībā uz tā signalizācijas sistēmu, attiecībā uz priekšlikumu par jaunu Savstarpējo rezolūciju M.R.4 un attiecībā uz priekšlikumiem par ANO noteikumu Nr. 155 un Nr. 156 interpretācijas dokumentiem

               PASKAIDROJUMA RAKSTS

               1.PRIEKŠLIKUMA PRIEKŠMETS

               Šis ir priekšlikums lēmumam, ar ko nosaka nostāju, kas Savienības vārdā jāieņem Apvienoto Nāciju Organizācijas Eiropas Ekonomikas komisijas Transportlīdzekļu noteikumu harmonizācijas pasaules forumā (WP.29) attiecībā uz jaunu ANO noteikumu un izmaiņu spēkā esošajos ANO noteikumos pieņemšanu, attiecībā uz izmaiņām spēkā esošajos ANO vispārējos tehniskos noteikumos un attiecībā uz jaunu savstarpējo rezolūciju un izmaiņām Konsolidētajā rezolūcijā.

               2.PRIEKŠLIKUMA KONTEKSTS

               2.1.1958. gada nolīgums un 1998. gada nolīgums

               Apvienoto Nāciju Organizācijas Eiropas Ekonomikas komisijas (ANO EEK) Nolīguma vienotu tehnisko prasību apstiprināšanai riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām (“Pārskatītais 1958. gada nolīgums”) un Nolīguma par vispārēju tehnisko noteikumu apstiprināšanu riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos (“Paralēlais nolīgums”) mērķis ir izstrādāt harmonizētas prasības, kas paredzētas, lai novērstu tehniskos šķēršļus mehānisko transportlīdzekļu tirdzniecībai starp ANO EEK līgumslēdzējām pusēm un nodrošinātu, ka šādi transportlīdzekļi nodrošina augstu drošības un vides aizsardzības līmeni. Nolīgumi ES stājās spēkā attiecīgi 1998. gada 24. martā un 2000. gada 15. februārī. Tos abus pārvalda ANO EEK Transportlīdzekļu noteikumu harmonizācijas pasaules forums (29. darba grupa jeb WP.29).

               2.2. Apvienoto Nāciju Organizācijas Eiropas Ekonomikas komisijas (ANO EEK) Transportlīdzekļu noteikumu harmonizācijas Pasaules forums – 29. darba grupa jeb WP.29

               WP.29 piedāvā unikālu sistēmu pasaules mērogā harmonizētiem transportlīdzekļu noteikumiem. WP.29 ir pastāvīga darba grupa, kura darbojas ANO iestāžu sistēmā un kurai ir īpašas pilnvaras un reglaments. Tā darbojas kā globāls forums, kurā var risināt atklātas diskusijas par mehānisko transportlīdzekļu noteikumiem un kurā apspriež Pārskatītā 1958. gada nolīguma un Paralēlā nolīguma īstenošanu. Pilnvērtīgi piedalīties WP.29 darbībās un kļūt par WP.29 pārvaldīto transportlīdzekļu nolīgumu līgumslēdzēju pusi var jebkura ANO dalībvalsts un jebkura reģionāla ekonomikas integrācijas organizācija, ko izveidojušas valstis, kas ir ANO dalībnieces. Eiropas Savienība ir šo nolīgumu puse
                  1
               .

               ANO EEK WP.29 sanāksmes notiek trīs reizes gadā, t. i., martā, jūnijā un novembrī. Lai ņemtu vērā tehnikas attīstību, katrā sanāksmes sesijā var pieņemt jaunus ANO noteikumus, jaunus ANO vispārējos tehniskos noteikumus (ANO VTN), izmaiņas spēkā esošajos ANO noteikumos un rezolūcijās saskaņā ar Pārskatīto 1958. gada nolīgumu un izmaiņas spēkā esošajos ANO VTN un rezolūcijās saskaņā ar Paralēlo nolīgumu. Pirms katras WP.29 sanāksmes šīs izmaiņas vispirms apspriež tehniskā līmenī īpaši izveidotās WP.29 palīgstruktūrās.

               Pēc tam notiek balsojums WP.29 līmenī (t. i., ar klātesošo līgumslēdzēju pušu kvalificētu balsu vairākumu par priekšlikumiem saskaņā ar Pārskatīto 1958. gada nolīgumu un ar klātesošo līgumslēdzēju pušu vienprātīgu balsojumu par priekšlikumiem saskaņā ar Paralēlo nolīgumu).

               Nostāju, kas Savienības vārdā jāieņem attiecībā uz jaunajiem noteikumiem un VTN, to grozījumiem, papildinājumiem un labojumiem, nosaka pirms katras WP.29 sanāksmes ar Padomes lēmumu, ko pieņem saskaņā ar LESD 218. panta 9. punktu.

               2.3. Paredzētais WP.29 akts

               WP.29 savā 183. sesijā, kas notiks 2021. gada 9.–11. martā, var pieņemt priekšlikumus par izmaiņām ANO noteikumos Nr. 13, 13-H, 18, 30, 41, 46, 48, 53, 54, 65, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 un ANO noteikumus par notikumu datu reģistratoru, priekšlikumu par izmaiņām Vispārējos tehniskos noteikumos Nr. 9, priekšlikumu par grozījumiem Konsolidētajā rezolūcijā R.E.5, priekšlikumus par četriem jauniem ANO noteikumiem, kas saistīti ar notikumu datu reģistratoru, mehānisko transportlīdzekļu aizsardzību pret neatļautu izmantošanu un ierīču pret neatļautu izmantošanu apstiprināšanu, imobilaizeru apstiprināšanu un transportlīdzekļa apstiprināšanu attiecībā uz tā imobilaizeru un transportlīdzekļa signalizācijas sistēmas apstiprināšanu un transportlīdzekļa apstiprināšanu attiecībā uz tā signalizācijas sistēmu, priekšlikumu par jaunu Savstarpējo rezolūciju M.R.4, priekšlikumus par ANO noteikumu Nr. 155 un Nr. 156 interpretācijas dokumentiem un priekšlikumu norādījumiem par notikumu datu reģistratora veiktspējas elementiem.

               3. SAVIENĪBAS VĀRDĀ IEŅEMAMĀ NOSTĀJA

               WP.29 sistēma stiprina transportlīdzekļu standartu starptautisko harmonizāciju. Šā mērķa sasniegšanā būtiska nozīme ir 1958. gada nolīgumam, jo ES ražotāji var darboties atbilstoši vienotam tipa apstiprināšanas noteikumu kopumam, zinot, ka līgumslēdzējas puses atzīs ražojumus par atbilstīgiem savas valsts tiesību aktiem. Uz šīs shēmas pamata, piemēram, ar Regulu (EK) Nr. 661/2009 par mehānisko transportlīdzekļu vispārīgo drošumu vairāk nekā 50 ES direktīvas ir atceltas un aizstātas ar attiecīgajiem noteikumiem, kuri izstrādāti saskaņā ar 1958. gada nolīgumu.

               Līdzīga pieeja ievērota ar Eiropas Parlamenta un Padomes Regulu (ES) 2018/858
                  2
               , kurā noteikti administratīvie noteikumi un tehniskās prasības visu jauno transportlīdzekļu, sistēmu, sastāvdaļu un atsevišķu tehnisku vienību tipa apstiprināšanai un laišanai tirgū. Ar minēto regulu noteikumi, kas pieņemti saskaņā ar Pārskatīto 1958. gada nolīgumu (“ANO noteikumi”), iestrādāti ES tipa apstiprināšanas sistēmā vai nu kā tipa apstiprināšanas prasības, vai kā Savienības tiesību aktu alternatīvas.

               Kad WP.29 ir pieņēmusi priekšlikumus par izmaiņām ANO noteikumos vai jaunus ANO noteikumus un ANO EEK izpildsekretārs šos aktus ir paziņojis līgumslēdzējām pusēm, tad pēc sešiem mēnešiem, ja līgumslēdzējas puses, kas veido bloķējošo mazākumu, nav izteikušas iebildumus, akti var stāties spēkā un tikt transponēti katras līgumslēdzējas puses piemērojamos valsts noteikumos. Eiropas Savienībā transponēšanu uzskata par pabeigtu pēc tam, kad šie akti publicēti Eiropas Savienības Oficiālajā Vēstnesī.

               Tāpēc ir jānosaka Savienības nostāja attiecībā uz šādiem aktiem:

               –priekšlikumi par izmaiņām ANO Noteikumos Nr. 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 un ANO noteikumi par notikumu datu reģistratoru, kas ir saistīti ar to noteikumu atjaunināšanu, kuros ir runa par smago automobiļu bremzēšanu, M1 un N1 kategorijas transportlīdzekļu bremzēm, mehānisko transportlīdzekļu pretaizdzīšanas sistēmu, vieglo pasažieru automobiļu, komerciālo transportlīdzekļu, lauksaimniecības transportlīdzekļu, to piekabju un L kategorijas transportlīdzekļu riepām, motociklu trokšņa emisijām, netiešās redzamības ierīcēm, mehānisko transportlīdzekļu, L3 kategorijas transportlīdzekļu, mopēdu un lauksaimniecības transportlīdzekļu apgaismes ierīču un gaismas signālierīču uzstādīšanu, LPG transportlīdzekļiem, stūres iekārtu, transportlīdzekļa signalizācijas sistēmām, ar lokizlādes gaismas avotiem aprīkotiem galvenajiem lukturiem, vispārīgās konstrukcijas prasības autobusiem, simetrisku tuvo gaismu izstarojošiem galvenajiem lukturiem, pretaizdzīšanas un signalizācijas sistēmām, riepu rites pretestību, rites troksni un saķeri ar slapju virsmu, materiālu degšanas īpašībām, adaptīvā priekšējā apgaismojuma sistēmām, maiņas riteņiem vieglajiem pasažieru automobiļiem, priekšējo skata lauku, riepu spiediena kontroles sistēmu, riepu uzstādīšanu, gaismas signālierīcēm, ceļa apgaismes ierīcēm, atstarojošām ierīcēm, uzlabotu avārijas bremzēšanas sistēmu M1 un N1 kategorijas transportlīdzekļiem, automatizēto joslas saglabāšanas sistēmu, mazas noslodzes transportlīdzekļu vispārēji harmonizēto testu un notikumu datu reģistratoru;

               –priekšlikums par jauniem ANO noteikumiem par notikumu datu reģistratoru;

               –priekšlikums par jauniem ANO noteikumiem par mehānisko transportlīdzekļu aizsardzību pret neatļautu izmantošanu un ierīču pret neatļautu izmantošanu apstiprināšanu;

               –priekšlikums par jauniem ANO noteikumiem par imobilaizeru apstiprināšanu un transportlīdzekļa apstiprināšanu attiecībā uz tā imobilaizeru;

               –priekšlikums par jauniem ANO noteikumiem par transportlīdzekļa signalizācijas sistēmas apstiprināšanu un transportlīdzekļa apstiprināšanu attiecībā uz tā signalizācijas sistēmu;

               –priekšlikums izdarīt izmaiņas Vispārējos tehniskajos noteikumos (ANO VTN) Nr. 9 saistībā ar gājēju drošību;

               –priekšlikums par grozījumiem Konsolidētajā rezolūcijā (R.E.5) par gaismas avotu kategoriju vienotajām specifikācijām;

               –priekšlikums par jaunu Savstarpējo rezolūciju (M.R.4) par nolaižamā jumta stiklojumu;

               kas iesniegti balsošanai WP.29 2021. gada marta sanāksmē, kas notiks 2021. gada 9.–11. martā. Turklāt ir nepieciešams noteikt Savienības nostāju šādos jautājumos:

               –priekšlikums par ANO Noteikumu Nr. 155 un 156 interpretācijas dokumentiem.

               Savienībai minētie akti būtu jāatbalsta, jo tie atbilst Savienības iekšējā tirgus politikai attiecībā uz autobūves nozari un ir saskanīgi ar Savienības transporta, klimata un enerģētikas politiku. Tomēr, lai Savienība varētu balsojumā atbalstīt jaunos ANO noteikumus par notikumu datu reģistratoru un to 01. grozījumu sēriju, kopā ar minēto ANO noteikumu 01. sēriju ir jāapsver Eiropas Komisijas ierosinātais neoficiālais dokuments un pārejas noteikumu grozījumi. Ierosināto grozījumu mērķis ir saskaņot piemērošanas datumus grozītajos ANO noteikumos un Eiropas Parlamenta un Padomes Regulā (ES) 2019/2144, kurā noteikts, ka jauna tipa transportlīdzekļi ar notikumu datu reģistratoru jāaprīko no 2022. gada 6. jūlija un visi transportlīdzekļi — no 2024. gada 7. jūlija.

               Visiem minētajiem aktiem ir ļoti pozitīva ietekme uz ES autobūves nozares konkurētspēju un starptautisko tirdzniecību. Pozitīvs balsojums par šiem tiesību aktiem veicinās tehnoloģisko progresu, sniegs apjomradītus ietaupījumus, novērsīs iekšējā tirgus sadrumstalotību un nodrošinās automobiļu standartu vienādu piemērošanu visā Savienībā.

               Turpretī, tā kā Savienība ANO noteikumus par īpašām brīdinājuma lampiņām nepiemēro, Savienības nostāju attiecībā uz priekšlikumu par grozījumiem ANO noteikumos Nr. 65, kurus izskata ANO EEK WP.29, noteikt nav nepieciešams.

               Priekšlikums par norādījumiem par notikumu datu reģistratora veiktspējas elementiem nav sagatavots balsojumam WP.29 sanāksmei 2021. gada martā, un tas ir jāapspriež WP.29 īpašā palīgstruktūrā.

               Šim priekšlikumam neatkarīgu ekspertu atzinums nav vajadzīgs. Tomēr šo priekšlikumu izskatīs Mehānisko transportlīdzekļu tehniskā komiteja.

               4.JURIDISKAIS PAMATS

               4.1.
                     Procesuālais juridiskais pamats

               4.1.1.
                     Principi

               Līguma par Eiropas Savienības darbību (LESD) 218. panta 9. punktā paredzēti lēmumi, ar kuriem nosaka “nostāju, kas Savienības vārdā jāapstiprina kādā ar nolīgumu izveidotā struktūrā, ja šāda struktūra ir tiesīga pieņemt lēmumus ar juridiskām sekām, izņemot lēmumus, kas papildina vai groza attiecīgajā nolīgumā noteikto iestāžu sistēmu”.

               Jēdziens “lēmumi ar juridiskām sekām” ietver aktus, kam ir juridiskas sekas saskaņā ar starptautisko tiesību normām, kuras reglamentē attiecīgo struktūru. Tas ietver arī instrumentus, kam nav saistoša spēka saskaņā ar starptautiskajām tiesībām, bet kas “var būtiski ietekmēt Savienības likumdevēja pieņemtā tiesiskā regulējuma saturu”
                  3
               .

               4.1.2.
                     Piemērošana konkrētajā gadījumā

               WP.29 ir struktūra, kurā ANO EEK līgumslēdzējas puses apspriež Pārskatītā 1958. gada nolīguma un Paralēlā nolīguma īstenošanu.

               Akti, kurus WP.29 tiek aicināta pieņemt, ir akti ar juridiskām sekām.

               Paredzētajā aktā iekļautie ANO noteikumi būs Savienībai saistoši, un kopā ar ANO VTN un rezolūcijām tie var būtiski ietekmēt ES tiesību aktu saturu transportlīdzekļu tipa apstiprināšanas jomā.

               Paredzētie akti nepapildina un negroza nolīgumā noteikto iestāžu sistēmu.

               Tādēļ ierosinātā lēmuma procesuālais juridiskais pamats ir LESD 218. panta 9. punkts.

               4.2.
                     Materiālais juridiskais pamats

               4.2.1.
                     Principi

               Lēmuma, kas pieņemams saskaņā ar LESD 218. panta 9. punktu, materiālais juridiskais pamats galvenokārt ir atkarīgs no paredzētā akta, par kuru nostāja Savienības vārdā jāieņem, mērķa un satura. Ja paredzētajam aktam ir divi mērķi vai divi komponenti, no kuriem viens ir klasificējams kā galvenais, bet otrs ir pakārtots, lēmums saskaņā ar LESD 218. panta 9. punktu jābalsta uz viena materiālā juridiskā pamata, proti, tā, kas nepieciešams galvenajam vai dominējošajam mērķim vai komponentam.

               4.2.2. Piemērošana konkrētajā gadījumā

               Paredzētā akta galvenais mērķis un saturs attiecas uz tiesību aktu tuvināšanu. Tādēļ ierosinātā lēmuma materiālais juridiskais pamats ir LESD 114. pants.

               4.3.
                     Secinājumi

               Ierosinātā lēmuma juridiskajam pamatam vajadzētu būt LESD 114. pantam saistībā ar 218. panta 9. punktu.

               2021/0032 (NLE)

               Priekšlikums

               PADOMES LĒMUMS

               par nostāju, kas Eiropas Savienības vārdā jāieņem Apvienoto Nāciju Organizācijas Eiropas Ekonomikas komisijas Transportlīdzekļu noteikumu harmonizācijas pasaules forumā attiecībā uz priekšlikumiem par izmaiņām ANO noteikumos Nr. 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 un ANO noteikumos par notikumu datu reģistratoru, attiecībā uz priekšlikumu par izmaiņām Vispārējos tehniskos noteikumos Nr. 9, attiecībā uz priekšlikumu par grozījumiem Konsolidētajā rezolūcijā R.E.5, attiecībā uz priekšlikumiem par četriem jauniem ANO noteikumiem, kas saistīti ar notikumu datu reģistratoru, mehānisko transportlīdzekļu aizsardzību pret neatļautu izmantošanu un ierīču pret neatļautu izmantošanu apstiprināšanu, imobilaizeru apstiprināšanu un transportlīdzekļa apstiprināšanu attiecībā uz tā imobilaizeru un transportlīdzekļa signalizācijas sistēmas apstiprināšanu un transportlīdzekļa apstiprināšanu attiecībā uz tā signalizācijas sistēmu, attiecībā uz priekšlikumu par jaunu Savstarpējo rezolūciju M.R.4 un attiecībā uz priekšlikumiem par ANO noteikumu Nr. 155 un Nr. 156 interpretācijas dokumentiem

               EIROPAS SAVIENĪBAS PADOME,

               ņemot vērā Līgumu par Eiropas Savienības darbību un jo īpaši tā 114. pantu saistībā ar 218. panta 9. punktu,

               ņemot vērā Eiropas Komisijas priekšlikumu,

               tā kā:

               (1)Ar Padomes Lēmumu 97/836/EK
                  4
                Savienība ir pievienojusies Apvienoto Nāciju Organizācijas Eiropas Ekonomikas komisijas (ANO EEK) Nolīgumam vienotu tehnisko prasību apstiprināšanai riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām (“Pārskatītais 1958. gada nolīgums”). Pārskatītais 1958. gada nolīgums stājās spēkā 1998. gada 24. martā.

               (2)Ar Padomes Lēmumu 2000/125/EK
                  5
                Savienība ir pievienojusies Nolīgumam par vispārēju tehnisko noteikumu apstiprināšanu riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos (“Paralēlais nolīgums”). Paralēlais nolīgums stājās spēkā 2000. gada 15. februārī.

               (3)Eiropas Parlamenta un Padomes Regulā (ES) 2018/858
                  6
                noteikti administratīvie noteikumi un tehniskās prasības visu jauno transportlīdzekļu, sistēmu, sastāvdaļu un atsevišķu tehnisku vienību tipa apstiprināšanai un laišanai tirgū. Ar minēto regulu noteikumi, kas pieņemti saskaņā ar Pārskatīto 1958. gada nolīgumu (“ANO noteikumi”), iestrādāti ES tipa apstiprināšanas sistēmā vai nu kā tipa apstiprināšanas prasības, vai kā Savienības tiesību aktu alternatīvas.

               (4)Atbilstīgi Pārskatītā 1958. gada nolīguma 1. pantam un Paralēlā nolīguma 6. pantam ANO EEK Transportlīdzekļu noteikumu harmonizācijas pasaules forums (ANO EEK WP.29) drīkst pieņemt priekšlikumus par izmaiņām ANO noteikumos, ANO vispārējos tehniskajos noteikumos (ANO VTN) un ANO rezolūcijās, kā arī priekšlikumus par jauniem ANO noteikumiem, ANO VTN un ANO rezolūcijām attiecībā uz transportlīdzekļu apstiprināšanu. Turklāt atbilstīgi šiem noteikumiem ANO EEK WP.29 drīkst pieņemt priekšlikumus par atļaujām izstrādāt ANO VTN grozījumus vai izstrādāt jaunus ANO VTN un drīkst pieņemt priekšlikumus par pilnvarojumu pagarināšanu attiecībā uz ANO VTN.

               (5)ANO EEK WP.29 Pasaules foruma 183. sesijā, kas notiks 2021. gada 9.–11. martā, var pieņemt priekšlikumus par izmaiņām ANO noteikumos Nr. 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 un ANO noteikumus par notikumu datu reģistratoru, priekšlikumu par izmaiņām Vispārējos tehniskos noteikumos Nr. 9, priekšlikumu par grozījumiem Konsolidētajā rezolūcijā R.E.5, priekšlikumus par četriem jauniem ANO noteikumiem, kas saistīti ar notikumu datu reģistratoru, mehānisko transportlīdzekļu aizsardzību pret neatļautu izmantošanu un ierīču pret neatļautu izmantošanu apstiprināšanu, imobilaizeru apstiprināšanu un transportlīdzekļa apstiprināšanu attiecībā uz tā imobilaizeru un transportlīdzekļa signalizācijas sistēmas apstiprināšanu un transportlīdzekļa apstiprināšanu attiecībā uz tā signalizācijas sistēmu, kā arī priekšlikumu par jaunu Savstarpējo rezolūciju M.R.4. Turklāt ANO EEK WP.29 pieņems priekšlikumus par ANO Noteikumu Nr. 155 un 156 interpretācijas dokumentiem.

               (6)Ir lietderīgi noteikt nostāju, kas Savienības vārdā jāieņem ANO EEK WP.29 attiecībā uz minēto priekšlikumu pieņemšanu, jo ANO noteikumi Savienībai būs saistoši un kopā ar ANO VTN un konsolidēto un savstarpējo rezolūciju var būtiski ietekmēt Savienības tiesību aktu saturu transportlīdzekļu tipa apstiprināšanas jomā.

               (7)Ņemot vērā pieredzi un tehniskos sasniegumus, ir jāgroza vai jāpapildina prasības saistībā ar dažiem elementiem vai rādītājiem, uz kuriem attiecas ANO noteikumi Nr. 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 un ANO noteikumi par notikumu datu reģistratoru, kā arī Konsolidētā rezolūcija R.E.5.

               (8)Turklāt ir jāgroza daži ANO VTN Nr. 9 noteikumi.

               (9)Lai ņemtu vērā tehnikas attīstību un uzlabotu transportlīdzekļu drošību, ir jāpieņem četri jauni ANO noteikumi par notikumu datu reģistratoru, mehānisko transportlīdzekļu aizsardzību pret neatļautu izmantošanu un ierīču pret neatļautu izmantošanu apstiprināšanu, imobilaizeru apstiprināšanu un transportlīdzekļa apstiprināšanu attiecībā uz tā imobilaizeru un transportlīdzekļa signalizācijas sistēmas apstiprināšanu un transportlīdzekļa apstiprināšanu attiecībā uz tā signalizācijas sistēmu. Vienlaikus ir jāpieņem arī jauna Savstarpējā rezolūcija M.R.4 par nolaižamā jumta stiklojumu,

               IR PIEŅĒMUSI ŠO LĒMUMU.

               1. pants

               Nostāja, kas Savienības vārdā jāieņem ANO EEK Transportlīdzekļu noteikumu harmonizācijas Pasaules foruma 183. sesijā, kura notiks 2021. gada 9.–11. martā, ir balsojumā atbalstīt šā lēmuma pielikumā uzskaitītos priekšlikumus.

               2. pants

               Šis lēmums ir adresēts Komisijai.

               Briselē,

                     priekšsēdētājs

                     Padomes vārdā —

                     priekšsēdētājs

                     (1)

                        Padomes Lēmums 97/836/EK (1997. gada 27. novembris) par Eiropas Kopienas pievienošanos ANO Eiropas Ekonomikas komisijas Nolīgumam vienotu tehnisko prasību apstiprināšanai riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām (Pārskatītais 1958. gada Nolīgums) (OV L 346, 17.12.1997., 78. lpp.).Padomes Lēmums 2000/125/EK (2000. gada 31. janvāris) par noslēgto Nolīgumu par vispārēju tehnisko noteikumu apstiprināšanu riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos (Paralēlais nolīgums ) (OV L 35, 10.2.2000., 12. lpp.).

                     (2)

                        Eiropas Parlamenta un Padomes Regula (ES) 2018/858 (2018. gada 30. maijs) par mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanu un tirgus uzraudzību un ar ko groza Regulas (EK) Nr. 715/2007 un (EK) Nr. 595/2009 un atceļ Direktīvu 2007/46/EK (OV L 151, 14.6.2018., 1. lpp.).

                     (3)

                        Tiesas spriedums, 2014. gada 7. oktobris, Vācija/Padome, C-399/12, ECLI:EU:C:2014:2258, 61.–64. punkts.

                     (4)

                        Padomes Lēmums 97/836/EK (1997. gada 27. novembris) par Eiropas Kopienas pievienošanos ANO Eiropas Ekonomikas komisijas Nolīgumam vienotu tehnisko prasību apstiprināšanai riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām (Pārskatītais 1958. gada Nolīgums) (OV L 346, 17.12.1997., 78. lpp.).

                     (5)

                        Padomes Lēmums 2000/125/EK (2000. gada 31. janvāris) par noslēgto Nolīgumu par vispārēju tehnisko noteikumu apstiprināšanu riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos (Paralēlais nolīgums ) (OV L 35, 10.2.2000., 12. lpp.).

                     (6)

                        Eiropas Parlamenta un Padomes Regula (ES) 2018/858 (2018. gada 30. maijs) par mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanu un tirgus uzraudzību un ar ko groza Regulas (EK) Nr. 715/2007 un (EK) Nr. 595/2009 un atceļ Direktīvu 2007/46/EK (OV L 151, 14.6.2018., 1. lpp.).

    ---documentbreak---

               EIROPAS KOMISIJA
            Briselē, 5.2.2021
            COM(2021) 58 final
            PIELIKUMS
            dokumentam
            PriekšlikumsPADOMES LĒMUMS
            par nostāju, kas Eiropas Savienības vārdā jāieņem Apvienoto Nāciju Organizācijas Eiropas Ekonomikas komisijas Transportlīdzekļu noteikumu harmonizācijas pasaules forumā attiecībā uz priekšlikumiem par izmaiņām ANO noteikumos Nr. 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 un ANO noteikumos par notikumu datu reģistratoru, attiecībā uz priekšlikumu par izmaiņām Vispārējos tehniskos noteikumos Nr. 9, attiecībā uz priekšlikumu par grozījumiem Konsolidētajā rezolūcijā R.E.5, attiecībā uz priekšlikumiem par četriem jauniem ANO noteikumiem, kas saistīti ar notikumu datu reģistratoru, mehānisko transportlīdzekļu aizsardzību pret neatļautu izmantošanu un ierīču pret neatļautu izmantošanu apstiprināšanu, imobilaizeru apstiprināšanu un transportlīdzekļa apstiprināšanu attiecībā uz tā imobilaizeru un transportlīdzekļa signalizācijas sistēmas apstiprināšanu un transportlīdzekļa apstiprināšanu attiecībā uz tā signalizācijas sistēmu, attiecībā uz priekšlikumu par jaunu Savstarpējo rezolūciju M.R.4 un attiecībā uz priekšlikumiem par ANO noteikumu Nr. 155 un Nr. 156 interpretācijas dokumentiem

               PIELIKUMS

                        Noteikumi Nr.

                        Nosaukums darba kārtībā

                        Dokumenta atsauce
                           1

                        13

                        Priekšlikums par ANO Noteikumu Nr. 13 11. grozījumu sērijas 18. papildinājumu

                        ECE/TRANS/WP.29/2021/12

                        13-H

                        Priekšlikums par ANO Noteikumu Nr. 13-H 01. grozījumu sērijas 2. papildinājumu

                        ECE/TRANS/WP.29/2021/13

                        18

                        Priekšlikums par ANO Noteikumu Nr. 18 03. grozījumu sērijas 04. papildinājumu

                        ECE/TRANS/WP.29/2021/23

                        30

                        Priekšlikums par ANO Noteikumu Nr. 30 02. grozījumu sērijas 23. papildinājumu

                        ECE/TRANS/WP.29/2021/2

                        41

                        Priekšlikums par ANO Noteikumu Nr. 41 jaunu 05. grozījumu sēriju

                        ECE/TRANS/WP.29/2021/3

                        41

                        Priekšlikums par ANO Noteikumu Nr. 41 04. grozījumu sērijas 9. papildinājumu

                        ECE/TRANS/WP.29/2021/4

                        46

                        Priekšlikums par ANO Noteikumu Nr. 46 04. grozījumu sērijas 9. papildinājumu

                        ECE/TRANS/WP.29/2021/19

                        48

                        Priekšlikums par ANO Noteikumu Nr. 48 04. grozījumu sērijas 19. papildinājumu

                        ECE/TRANS/WP.29/2021/28

                        48

                        Priekšlikums par ANO Noteikumu Nr. 48 05. grozījumu sērijas 14. papildinājumu

                        ECE/TRANS/WP.29/2021/29

                        48

                        Priekšlikums par ANO Noteikumu Nr. 48 06. grozījumu sērijas 14. papildinājumu

                        ECE/TRANS/WP.29/2021/30

                        48

                        Priekšlikums par ANO Noteikumu Nr. 48 07. grozījumu sērijas 1. papildinājumu

                        ECE/TRANS/WP.29/2021/31

                        53

                        Priekšlikums par ANO Noteikumu Nr. 53 02. grozījumu sērijas 4. papildinājumu

                        ECE/TRANS/WP.29/2021/32

                        53

                        Priekšlikums par ANO Noteikumu Nr. 53 03. grozījumu sērijas 1. papildinājumu

                        ECE/TRANS/WP.29/2021/33

                        54

                        Priekšlikums par ANO Noteikumu Nr. 54 sākotnējās grozījumu sērijas 24. papildinājumu

                        ECE/TRANS/WP.29/2021/5

                        67

                        Priekšlikums par ANO Noteikumu Nr. 67 03. grozījumu sērijas 1. papildinājumu

                        ECE/TRANS/WP.29/2021/20

                        67

                        Priekšlikums par ANO Noteikumu Nr. 67 02. grozījumu sērijas 3. papildinājumu

                        ECE/TRANS/WP.29/2021/21

                        74

                        Priekšlikums par ANO Noteikumu Nr. 74 01. grozījumu sērijas 13. papildinājumu

                        ECE/TRANS/WP.29/2021/35

                        74

                        Priekšlikums par ANO Noteikumu Nr. 74 02. grozījumu sērijas 1. papildinājumu

                        ECE/TRANS/WP.29/2021/36

                        75

                        Priekšlikums par ANO Noteikumu Nr. 75 sākotnējās grozījumu sērijas 19. papildinājumu

                        ECE/TRANS/WP.29/2021/6

                        79

                        Priekšlikums par ANO Noteikumu Nr. 79 03. grozījumu sērijas 4. papildinājumu

                        ECE/TRANS/WP.29/2021/14

                        86

                        Priekšlikums par ANO Noteikumu Nr. 86 01. grozījumu sērijas 3. papildinājumu

                        ECE/TRANS/WP.29/2021/37

                        97

                        Priekšlikums par ANO Noteikumu Nr. 97 01. grozījumu sērijas 9. papildinājumu

                        ECE/TRANS/WP.29/2021/24

                        98

                        Priekšlikums par ANO Noteikumu Nr. 98 01. grozījumu sērijas 10. papildinājumu

                        ECE/TRANS/WP.29/2021/38

                        98

                        Priekšlikums par ANO Noteikumu Nr. 98 02. grozījumu sērijas 2. papildinājumu

                        ECE/TRANS/WP.29/2021/39

                        106

                        Priekšlikums par ANO Noteikumu Nr. 106 sākotnējās grozījumu sērijas 19. papildinājuma projektu

                           ECE/TRANS/WP.29/2021/

                        7

                        107

                        Priekšlikums par ANO Noteikumu Nr. 107 09. grozījumu sēriju

                           ECE/TRANS/WP.29/2021/

                        26

                        113

                        Priekšlikums par ANO Noteikumu Nr. 113 01. grozījumu sērijas 7. papildinājumu

                           ECE/TRANS/WP.29/2021/

                        40

                        113

                        Priekšlikums par ANO Noteikumu Nr. 113 02. grozījumu sērijas 1. papildinājumu

                           ECE/TRANS/WP.29/2021/

                        41

                        113

                        Priekšlikums par ANO Noteikumu Nr. 113 03. grozījumu sērijas 2. papildinājumu

                           ECE/TRANS/WP.29/2021/

                        42

                        116

                        Priekšlikums par ANO Noteikumu Nr. 116 sākotnējās redakcijas 08. papildinājumu

                           ECE/TRANS/WP.29/2021/

                        25

                        117

                        Priekšlikums par ANO Noteikumu Nr. 117 02. grozījumu sērijas 13. papildinājumu

                        ECE/TRANS/WP.29/2021/8

                        118

                        Priekšlikums par ANO Noteikumu Nr. 118 04. grozījumu sēriju

                        ECE/TRANS/WP.29/2021/27

                        123

                        Priekšlikums par ANO Noteikumu Nr. 123 01. grozījumu sērijas 10. papildinājumu

                        ECE/TRANS/WP.29/2021/43

                        123

                        Priekšlikums par ANO Noteikumu Nr. 123 02. grozījumu sērijas 2. papildinājumu

                        ECE/TRANS/WP.29/2021/44

                        124

                        Priekšlikums par ANO Noteikumu Nr. 124 sākotnējās grozījumu sērijas 2. papildinājumu

                        ECE/TRANS/WP.29/2021/9

                        125

                        Priekšlikums par ANO Noteikumu Nr. 125 01. grozījumu sērijas 3. papildinājumu

                        ECE/TRANS/WP.29/2021/22

                        141

                        Priekšlikums par ANO Noteikumu Nr. 141 jaunu 01. grozījumu sēriju

                        ECE/TRANS/WP.29/2021/10/Rev.1

                        142

                        Priekšlikums par ANO Noteikumu Nr. 142 jaunu 01. grozījumu sēriju

                        ECE/TRANS/WP.29/2021/11

                        148

                        Priekšlikums par ANO Noteikumu Nr. 148 sākotnējās grozījumu sērijas 3. papildinājumu

                        ECE/TRANS/WP.29/2021/45

                        149

                        Priekšlikums par ANO Noteikumu Nr. 149 sākotnējās grozījumu sērijas 3. papildinājumu

                        ECE/TRANS/WP.29/2021/46

                        150

                        Priekšlikums par ANO Noteikumu Nr. 150 sākotnējās grozījumu sērijas 3. papildinājumu

                        ECE/TRANS/WP.29/2021/47

                        152

                        Priekšlikums par ANO Noteikumu Nr. 152 sākotnējās redakcijas 3. papildinājumu

                        ECE/TRANS/WP.29/2021/15

                        152

                        Priekšlikums par ANO Noteikumu Nr. 152 01. grozījumu sērijas 2. papildinājumu

                        ECE/TRANS/WP.29/2021/16

                        152

                        Priekšlikums par ANO Noteikumu Nr. 152 02. grozījumu sēriju

                        ECE/TRANS/WP.29/2021/18

                        154

                        Priekšlikums par ANO Noteikumu Nr. 154 sākotnējās redakcijas 1. papildinājumu

                        ECE/TRANS/WP.29/2021/56

                        154

                        Priekšlikums par ANO Noteikumu Nr. 154 01. grozījumu sērijas 1. papildinājumu

                        ECE/TRANS/WP.29/2021/57

                        157

                        Priekšlikums par ANO Noteikumu Nr. 157 sākotnējās redakcijas 1. papildinājumu

                        ECE/TRANS/WP.29/2021/17

                        Jauni ANO noteikumi

                        Priekšlikums par jauniem ANO noteikumiem par notikumu datu reģistratoru

                        ECE/TRANS/WP.29/2020/123/Rev.1

                        Jauni ANO noteikumi

                        Priekšlikums par ANO Noteikumu par notikumu datu reģistratoru 01. grozījumu sēriju

                        ECE/TRANS/WP.29/2021/58,

                        WP29-183-03

                        Jauni ANO noteikumi

                        Priekšlikums par jauniem ANO noteikumiem par vienotiem noteikumiem par mehānisko transportlīdzekļu aizsardzību pret neatļautu izmantošanu un ierīču pret neatļautu izmantošanu apstiprināšanu (izmantojot bloķēšanas sistēmu)

                        ECE/TRANS/WP.29/2021/48

                        Jauni ANO noteikumi

                        Priekšlikums par jauniem ANO noteikumiem par vienotiem tehniskiem priekšrakstiem par imobilaizeru apstiprināšanu un transportlīdzekļa apstiprināšanu attiecībā uz tā imobilaizeru

                        ECE/TRANS/WP.29/2021/49

                        Jauni ANO noteikumi

                        Priekšlikums par jauniem ANO noteikumiem par vienotiem noteikumiem par transportlīdzekļa signalizācijas sistēmas apstiprināšanu un transportlīdzekļa apstiprināšanu attiecībā uz tā signalizācijas sistēmu

                        ECE/TRANS/WP.29/2021/50

                        VTN Nr.

                        Nosaukums darba kārtībā

                        Dokumenta atsauce

                        9

                        Priekšlikums par ANO VTN Nr. 9 3. grozījumu

                        ECE/TRANS/WP.29/2021/53,

                        ECE/TRANS/WP.29/2021/54

                        Rezolūcija Nr.

                        Nosaukums darba kārtībā

                        Dokumenta atsauce

                        R.E.5

                        Priekšlikums par 6. grozījumu Konsolidētajā rezolūcijā par gaismas avotu kategoriju kopīgo specifikāciju

                        ECE/TRANS/WP.29/2021/51

                        M.R.4

                        Priekšlikums par jaunu Savstarpējo rezolūciju par nolaižamā jumta stiklojumu

                        ECE/TRANS/WP.29/2021/52,

                        ECE/TRANS/WP.29/2021/55

                        Dažādi

                        Nosaukums darba kārtībā

                        Dokumenta atsauce

                        Interpretācijas dokuments

                        Priekšlikums par interpretācijas dokumentu ANO Noteikumiem Nr. 155 par kiberdrošību un kiberdrošības pārvaldības sistēmu

                        ECE/TRANS/WP.29/2021/59

                        Interpretācijas dokuments

                        Priekšlikums par interpretācijas dokumentu ANO Noteikumiem Nr. 156 par programmatūras atjaunināšanu un programmatūras atjaunināšanas pārvaldības sistēmu

                        ECE/TRANS/WP.29/2021/60

                     (1)

                        Visi tabulā minētie dokumenti ir pieejami šeit:
                  https://unece.org/transport/events/wp29-world-forum-harmonization-vehicle-regulations-183rd-session
                  .


               EIROPAS KOMISIJA
            Briselē, 9.2.2021
            COM(2021) 47 final
            2021/0026(NLE)
            Priekšlikums
            PADOMES LĒMUMS
            par to, ka Eiropas Savienības vārdā iesniedz priekšlikumu iekļaut hlorpirifosu Stokholmas Konvencijas par noturīgajiem organiskajiem piesārņotājiem A pielikumā

               PASKAIDROJUMA RAKSTS

               1.PRIEKŠLIKUMA KONTEKSTS

               •Priekšlikuma pamatojums un mērķi

                  Stokholmas Konvencija par noturīgajiem organiskajiem piesārņotājiem (“Konvencija”) stājās spēkā 2004. gada 17. maijā. To apstiprināja ar Padomes 2004. gada 14. oktobra Lēmumu 2006/507/EK
                     1
                   par to, kā Eiropas Kopienas vārdā noslēdz Stokholmas Konvenciju par noturīgajiem organiskajiem piesārņotājiem, un attiecībā uz Eiropas Kopienu tā stājās spēkā 2005. gada 14. februārī. Šīs Konvencijas mērķis ir aizsargāt cilvēka veselību un vidi pret noturīgiem organiskajiem piesārņotājiem (NOP). Konvencija nodrošina uz piesardzības principu balstītu sistēmu, kā izbeigt ražot, lietot, importēt un eksportēt NOP, drošā veidā ar tiem rīkoties un tos iznīcināt, kā arī likvidēt vai samazināt dažu NOP netīšu izplūdi.

                  Saistības, kas noteiktas Konvencijā un 1979. gada Konvencijai par gaisa pārrobežu piesārņojumu lielos attālumos pievienotajā Protokolā par noturīgajiem organiskajiem piesārņotājiem ("Protokols"), kurš apstiprināts ar Padomes Lēmumu 259/2004/EK
                     2
                  , Savienības tiesību aktos ir ieviestas ar Eiropas Parlamenta un Padomes Regulu (ES) 2019/1021
                     3
                  .

                  Konvencijas 8. panta 1. punkts nosaka, ka ikviena Konvencijas Puse var iesniegt sekretariātā priekšlikumu iekļaut kādu konkrētu ķīmisko vielu Konvencijas A, B un/vai C pielikumā, un šo priekšlikumu pēc tam izskata Noturīgo organisko piesārņotāju izvērtēšanas komiteja (NOP IK), ievērojot 8. panta 3. un 4. punktu. Priekšlikumā ietver informāciju, kas norādīta D pielikumā. Balstoties uz NOP IK ieteikumu, Pušu konference pieņem lēmumu par vielas iekļaušanu A pielikumā (izmantošanas un ražošanas pārtraukšana), B pielikumā (ierobežojumi) un/vai C pielikumā (neapzināta [netīša] ražošana). Pielikumu grozījumu pieņemšanas procedūru reglamentē Konvencijas 22. pants.

                  Saskaņā ar Eiropas Parlamenta un Padomes Regulu (EK) Nr. 1107/2009
                     4
                   un Eiropas Parlamenta un Padomes Regulu (ES) Nr. 528/2012
                     5
                   Eiropas Savienībā hlorpirifosu aizliegts izmantot, attiecīgi, par aktīvo vielu augu aizsardzības līdzekļos un biocīdos. Turklāt hlorpirifoss nav reģistrēts kādam citam lietojumam saskaņā ar Eiropas Parlamenta un Padomes Regulu (EK) Nr. 1907/2006
                     6
                  , un tāpēc to nav atļauts šādam citam lietojumam ražot vai laist Savienības tirgū apjomos, kas gadā uz vienu ražotāju vai importētāju ir viena tonna vai vairāk.

                  Saskaņā ar pieejamo informāciju un datiem par hlorpirifosa raksturīgajām īpašībām, kas tika novērtēti saskaņā ar Konvencijas D pielikumā izklāstītajiem kritērijiem, var secināt, ka hlorpirifoss ir noturīgs, bioakumulatīvs un toksisks (PBT). Turklāt notiek arī hlorpirifosa pārnese vidē lielos attālumos (LRT), un šī viela ir konstatēta pat tik attālās teritorijās kā Arktika. Ņemot vērā informāciju par hlorpirifosa PBT un LRT īpašībām, tiek ierosināts atzīt, ka hlorpirifoss atbilst Konvencijas D pielikuma kritērijiem un tāpēc tas būtu jāuzskata par NOP. Detalizētākas ziņas par novērtējumu pieejamas zinātniskajā dokumentācijā, kas pievienota priekšlikumam par hlorpirifosa iekļaušanu Stokholmas konvencijas A pielikumā.

                  Tā kā hlorpirifosu izmantot par aktīvo vielu augu aizsardzības līdzekļos Savienībā aizliedza tikai nesen, nevar izslēgt, ka hlorpirifosu joprojām ražo eksportam. Turklāt šķiet, ka hlorpirifoss joprojām tiek ražots, lietots un emitēts citās valstīs. Sakarā ar šīs ķimikālijas iespējamo pārnesi vidē lielos attālumos pasākumi, ko veic valstu vai Savienības līmenī, nav pietiekami, lai nodrošinātu augstu vides un cilvēka veselības aizsardzības līmeni, un tāpēc ir vajadzīga plašāka starptautiska rīcība.

                  Gaidot nākamo NOP IK sanāksmi, kas notiks 2021. gada septembrī, ir lietderīgi, ka Komisija Savienības vārdā Stokholmas konvencijas sekretariātā iesniedz priekšlikumu iekļaut hlorpirifosu Konvencijas A pielikumā. Pirms Pušu konference pieņems lēmumu par tā iekļaušanu sarakstā, šo priekšlikumu izskatīs saskaņā ar Konvencijas kritērijiem un procedūrām.

               •Saskanība ar esošajiem rīcībpolitikas noteikumiem konkrētajā rīcībpolitikas jomā

                  Priekšlikums saskan ar Regulu (ES) 2019/1021, ar ko Savienībā īsteno Stokholmas konvenciju, un papildina minēto regulu. Tas pilnībā atbilst mērķim aizsargāt cilvēka veselību un vidi pret noturīgiem organiskajiem piesārņotājiem.

               •Saskanība ar citām Savienības rīcībpolitikām

                  Priekšlikums saskan ar Regulas (EK) Nr. 1107/2009 un Regulas (ES) Nr. 528/2012 vispārējo pieeju attiecībā uz PBT vielām, jo abās regulās ir noteikti kritēriji, kas principā neļauj laist tirgū un lietot PBT vielas. Kopējās vienošanās dokuments
                     7
                   precizē sakarību starp Stokholmas konvenciju, Regulu (ES) 2019/1021 un Regulu (EK) Nr. 1907/2006 attiecībā uz ierobežojumiem un atļaujas saņemšanas prasībām, lai nodrošinātu saskaņotību to starpā.

               2.JURIDISKAIS PAMATS, SUBSIDIARITĀTE UN PROPORCIONALITĀTE

               •Juridiskais pamats

                  Ierosinātā Padomes lēmuma procesuālais juridiskais pamats ir LESD 218. panta 9. punkts, kas ir atbilstošais pamats aktam, ar kuru nosaka Eiropas Savienības nostāju saistībā ar starptautisku nolīgumu, šajā gadījumā Stokholmas konvenciju.

                  Priekšlikuma materiālais juridiskais pamats ir LESD 192. panta 1. punkts, ņemot vērā, ka pasākumiem, par kuriem ir notikusi vienošanās uz Stokholmas konvencijas pamata, galvenokārt ir vidisks mērķis (proti, atteikšanās no noturīgiem organiskajiem piesārņotājiem).

               •Subsidiaritāte (neekskluzīvas kompetences gadījumā)

                  Noturīgie organiskie piesārņotāji rada globālas bažas, un Stokholmas konvenciju Savienībā īsteno ar Regulu (ES) 2019/1021. Tā kā Savienība ir Konvencijas Puse, ir lietderīgi, ka jaunu ķimikāliju izvirza Savienība.

               •Proporcionalitāte

                  Noturīgie organiskie piesārņotāji rada globālas bažas, un Stokholmas konvencijas mērķis ir izbeigt šo ķimikāliju ražošanu un lietošanu. Tāpēc ir samērīgi ierosināt minētās ķimikālijas iekļaušanu Konvencijā, lai nodrošinātu, ka atbilstoši pasākumi tiek veikti pasaules līmenī.

               3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI

               •Apspriešanās ar ieinteresētajām personām

                  Priekšlikums tika apspriests ar dalībvalstīm un citām ieinteresētajām personām divdesmit otrajā Regulas (ES) 2019/1021 kompetento iestāžu sanāksmē, kā arī Eiropas Ķimikāliju aģentūras PBT ekspertu grupas sanāksmē, un tika izskatīti arī saņemtie komentāri.

               •Ietekmes novērtējums

                  Ietekmes novērtējums netika veikts. Ķimikālijas izvirzīšanai uz iekļaušanu Konvencijā nebūs nekādas ietekmes, jo nešķiet, ka tā tiktu izmantota ES. Ja NOP IK secinās, ka ķimikālija ir noturīgs organiskais piesārņotājs, NOP IK veiks iespējamo pārvaldības pasākumu ietekmes novērtējumu, ņemot vērā sociālekonomisko informāciju.

               •Normatīvā atbilstība un vienkāršošana

                  Priekšlikums neietekmē komercdarbību, jo ķimikāliju Savienībā neizmanto komerciāliem mērķiem, un tāpēc tas neparedz atbrīvojumu mikrouzņēmumiem un neietver īpašus noteikumus MVU. Priekšlikumam nav nekādas ietekmes uz ES nozaru konkurētspēju vai tirdzniecību, jo ķimikālija netiek tirgota starp Savienību un trešām valstīm.

               4.IETEKME UZ BUDŽETU

                  Priekšlikums neietekmē budžetu.

               5.CITI ELEMENTI

               •Īstenošanas plāni un uzraudzīšanas, izvērtēšanas un ziņošanas kārtība

                  Īstenošanas plāns, uzraudzīšana, izvērtēšana un ziņošana netiek uzskatīta par nepieciešamu.

               •Detalizēts konkrētu priekšlikuma noteikumu skaidrojums

                  Priekšlikums sniedz Komisijai pilnvaras Eiropas Savienības vārdā izvirzīt hlorpirifosu iekļaušanai Stokholmas konvencijā.

               2021/0026 (NLE)

               Priekšlikums

               PADOMES LĒMUMS

               par to, ka Eiropas Savienības vārdā iesniedz priekšlikumu iekļaut hlorpirifosu Stokholmas Konvencijas par noturīgajiem organiskajiem piesārņotājiem A pielikumā

               EIROPAS SAVIENĪBAS PADOME,

               ņemot vērā Līgumu par Eiropas Savienības darbību un jo īpaši tā 192. panta 1. punktu sasaistē ar 218. panta 9. punktu,

               ņemot vērā Eiropas Komisijas priekšlikumu,

               tā kā:

               (1)Eiropas Kopiena 2004. gada 14. oktobrī ar Padomes Lēmumu 2006/507/EK
                  8
                apstiprināja Stokholmas Konvenciju par noturīgajiem organiskajiem piesārņotājiem (“Konvencija”).

               (2)Savienība kā Konvencijas Puse var iesniegt priekšlikumus grozīt Konvencijas pielikumus. Konvencijas A pielikumā uzskaitīti noturīgie organiskie piesārņotāji, kuru lietošana un ražošana jāizbeidz.

               (3)Saskaņā ar pieejamo zinātnisko informāciju un pārskata ziņojumiem, kā arī pienācīgi ņemot vērā Konvencijas D pielikumā izklāstītos vērtēšanas kritērijus, hlorpirifoss uzrāda noturīga organiskā piesārņotāja pazīmes.

               (4)Hlorpirifoss nav apstiprināts kā aktīva viela saskaņā ar Eiropas Parlamenta un Padomes Regulu (EK) Nr. 1107/2009
                  9
               , un tāpēc Savienībā to aizliegts laist tirgū un izmantot augu aizsardzības līdzekļos. Hlorpirifoss nav apstiprināts kā aktīva viela saskaņā ar Eiropas Parlamenta un Padomes Regulu (ES) Nr. 528/2012
                  10
               , un tāpēc Savienībā to aizliegts laist tirgū un izmantot biocīdos. Turklāt hlorpirifoss nav reģistrēts kādam citam lietojumam saskaņā ar Eiropas Parlamenta un Padomes Regulu (EK) Nr. 1907/2006
                  11
               , un tāpēc to nav atļauts šādam citam lietojumam ražot vai laist Savienības tirgū apjomos, kas gadā uz vienu ražotāju vai importētāju ir viena tonna vai vairāk.

               (5)Lai gan hlorpirifosa lietošana un ražošana Savienībā ir tikusi pakāpeniski izbeigta, šķiet, ka to joprojām izmanto par pesticīdu un izkliedē vidē ārpus Savienības. Sakarā ar hlorpirifosa iespējamo pārnesi vidē lielos attālumos pasākumi, ko veic valstu vai Savienības līmenī, nav pietiekami, lai nodrošinātu augstu vides un cilvēka veselības aizsardzības līmeni, un tāpēc ir vajadzīga plašāka starptautiska rīcība.

               (6)Tādēļ Savienībai Konvencijas sekretariātā būtu jāiesniedz priekšlikums iekļaut hlorpirifosu Konvencijas A pielikumā,

               IR PIEŅĒMUSI ŠO LĒMUMU.

               1. pants

               Savienība iesniedz priekšlikumu par hlorpirifosa (CAS Nr. 2921-88-2, EK Nr. 220-864-4) iekļaušanu Stokholmas Konvencijas par noturīgajiem organiskajiem piesārņotājiem (“Konvencija”) A pielikumā.

               Komisija šo priekšlikumu kopā ar visu informāciju, kas prasīta atbilstīgi Konvencijas D pielikumam, Savienības vārdā dara zināmu Konvencijas sekretariātam.

               2. pants

               Šis lēmums ir adresēts Komisijai.

               Briselē,

                     Padomes vārdā –

                     priekšsēdētājs

                     (1)

                        Padomes Lēmums 2006/507/EK (2004. gada 14. oktobris) par to, kā Eiropas Kopienas vārdā noslēdz Stokholmas Konvenciju par noturīgajiem organiskajiem piesārņotājiem (OV L 209, 31.7.2006., 1. lpp.).

                     (2)

                        Padomes Lēmums 2004/259/EK (2004. gada 19. februāris), ar ko Kopienas vārdā noslēdz Protokolu 1979. gada Konvencijai par gaisa pārrobežu piesārņojumu lielos attālumos ar noturīgiem organiskajiem piesārņotājiem (OV L 81, 19.3.2004., 35. lpp.).

                     (3)

                        Eiropas Parlamenta un Padomes Regula (ES) 2019/1021 (2019. gada 20. jūnijs) par noturīgiem organiskajiem piesārņotājiem (OV L 169, 25.6.2019., 45. lpp.).

                     (4)

                        Eiropas Parlamenta un Padomes Regula (EK) Nr. 1107/2009 (2009. gada 21. oktobris) par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (OV L 309, 24.11.2009., 1. lpp.).

                     (5)

                        Eiropas Parlamenta un Padomes Regula (ES) Nr. 528/2012 (2012. gada 22. maijs) par biocīdu piedāvāšanu tirgū un lietošanu (OV L 167, 27.6.2012., 1. lpp.).

                     (6)

                        Eiropas Parlamenta un Padomes Regula (EK) Nr. 1907/2006 (2006. gada 18. decembris), kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (OV L 396, 30.12.2006., 1. lpp.).

                     (7)

                  http://ec.europa.eu/growth/sectors/chemicals/reach/special-cases_en
                  .

                     (8)

                        Padomes Lēmums 2006/507/EK (2004. gada 14. oktobris) par to, kā Eiropas Kopienas vārdā noslēdz Stokholmas Konvenciju par noturīgajiem organiskajiem piesārņotājiem (OV L 209, 31.7.2006., 1. lpp.).

                     (9)

                        Eiropas Parlamenta un Padomes Regula (EK) Nr. 1107/2009 (2009. gada 21. oktobris) par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (OV L 309, 24.11.2009., 1. lpp.).

                     (10)

                        Eiropas Parlamenta un Padomes Regula (ES) Nr. 528/2012 (2012. gada 22. maijs) par biocīdu piedāvāšanu tirgū un lietošanu (OV L 167, 27.6.2012., 1. lpp.).

                     (11)

                        Eiropas Parlamenta un Padomes Regula (EK) Nr. 1907/2006 (2006. gada 18. decembris), kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (OV L 396, 30.12.2006., 1. lpp.).


               EIROPAS KOMISIJA
            Briselē, 11.8.2021
            COM(2021) 469 final
            2021/0263(NLE)
            Priekšlikums
            PADOMES LĒMUMS
            par nostāju, kura Eiropas Savienības vārdā jāpieņem EEZ Apvienotajā komitejā attiecībā uz grozījumu EEZ līguma 31. protokolā par sadarbību īpašās jomās, kas nav četras pamatbrīvības (“Apvārsnis Eiropa”)
            (Dokuments attiecas uz EEZ)

               PASKAIDROJUMA RAKSTS

               1.Priekšlikuma priekšmets

               Šis priekšlikums attiecas uz lēmumu, ar ko nosaka nostāju, kura Savienības vārdā jāpieņem EEZ Apvienotajā komitejā saistībā ar paredzēto Apvienotās komitejas lēmuma pieņemšanu attiecībā uz grozījumu EEZ līguma 31. protokolā par sadarbību konkrētās jomās, kas neietilpst četrās brīvībās

               2.Priekšlikuma konteksts

               2.1.EEZ līgums

               Līgums par Eiropas Ekonomikas zonu (“EEZ līgums”) garantē pilsoņiem un uzņēmējiem vienlīdzīgas tiesības un pienākumus iekšējā tirgū Eiropas Ekonomikas zonā. Ar to ir paredzēts visās 30 EEZ valstīs, tostarp ES dalībvalstīs, Norvēģijā, Islandē un Lihtenšteinā, ieviest ES tiesību aktus, kas reglamentē četras brīvības. Turklāt EEZ līgums attiecas uz sadarbību citās svarīgās jomās, piemēram, pētniecības un izstrādes, izglītības, sociālās politikas, vides, patērētāju aizsardzības, tūrisma un kultūras jomā, kuras kopā dēvē par horizontālās un papildu politikas jomām. Līgums stājās spēkā 1994. gada 1. janvārī. Eiropas Savienība kopā ar tās dalībvalstīm ir līguma puse.

               2.2.EEZ Apvienotā komiteja

               EEZ Apvienotā komiteja ir atbildīga par EEZ līguma pārvaldību. Tā ir forums viedokļu apmaiņai saistībā ar EEZ līguma darbību. Lēmumus pieņem, ievērojot konsensa principu. Saskaņā ar Lisabonas līgumu par EEZ jautājumu koordinēšanu no ES puses atbild Eiropas Ārējās darbības dienests.

               2.3.Paredzētais EEZ Apvienotās komitejas akts

               Sagaidāms, ka EEZ Apvienotā komiteja pieņems EEZ Apvienotās komitejas lēmumu (“paredzētais akts”) par grozījumu EEZ līguma 31. protokolā par sadarbību konkrētās jomās, kas neietilpst četrās brīvībās.

               Paredzētā akta mērķis ir paplašināt EEZ līguma Līgumslēdzēju pušu sadarbību nolūkā ietvert EEZ EBTA valstu dalību programmā “Apvārsnis Eiropa”. Eiropas Parlamenta un Padomes Regula (ES) 2021/695 (2021. gada 28. aprīlis), ar ko izveido pētniecības un inovācijas pamatprogrammu “Apvārsnis Eiropa”, nosaka tās dalības un rezultātu izplatīšanas noteikumus un atceļ Regulas (ES) Nr. 1290/2013 un (ES) Nr. 1291/2013
                  1
               , un Eiropas Parlamenta un Padomes Regula (ES) 2021/819 (2021. gada 20. maijs) par Eiropas Inovāciju un tehnoloģiju institūtu (pārstrādāta redakcija)
                  2
                tāpēc ir jāiekļauj EEZ līgumā.

                  Tā kā Lihtenšteina nav paudusi interesi par dalību programmā “Apvārsnis Eiropa”, EEZ Apvienotās komitejas lēmuma projekts attiecas tikai uz Norvēģiju un Islandi.

               Saskaņā ar ES budžeta politiku dalība ES darbībās var notikt tikai tad, ja ir veikta attiecīga finanšu iemaksa. Tomēr maksājumu var veikt tad, kad ir pieņemts šis Padomes lēmuma projekts un EEZ EBTA valstīm ir iesniegts tam sekojošais Eiropas Komisijas sagatavotais ES aicinājums veikt iemaksas.

               Tādēļ, lai aptvertu laikposmu no 2021. gada 1. janvāra līdz attiecīgā maksājuma saņemšanai, Apvienotās komitejas lēmuma projektu ar atpakaļejošu spēku piemēro no 2021. gada 1. janvāra. Lēmuma piemērošana ar atpakaļejošu spēku neietekmē attiecīgo personu tiesības un pienākumus, un tiek ievērots tiesiskās paļāvības princips.

               Paredzētais akts būs pusēm saistošs saskaņā ar EEZ līguma 103. un 104. pantu.

               3.Nostāja, kas jāieņem Savienības vārdā

               Komisija iesniedz EEZ Apvienotās komitejas lēmuma projektu, kas Padomei jāpieņem kā Savienības nostāja. Komisija cer pēc iespējas drīz iesniegt EEZ Apvienotajai komitejai minēto dokumentu.

               Pievienotā EEZ Apvienotās komitejas lēmuma projekta saturs un būtība pārsniedz to, ko var uzskatīt tikai par tehniskiem pielāgojumiem Padomes Regulas Nr. 2894/94 1. panta 3. punkta nozīmē. Tādējādi Savienības nostāju nosaka Padome.

               4.Juridiskais pamats

               4.1.Procesuālais juridiskais pamats

               4.1.1.Principi

               Līguma par Eiropas Savienības darbību (LESD) 218. panta 9. punktā paredzēti lēmumi, ar kuriem nosaka “nostāju, kas Savienības vārdā jāapstiprina kādā ar nolīgumu izveidotā struktūrā, ja šāda struktūra ir tiesīga pieņemt lēmumus ar juridiskām sekām, izņemot lēmumus, kas papildina vai groza attiecīgajā nolīgumā noteikto iestāžu sistēmu”.

               Jēdziens “lēmumi ar juridiskām sekām” ietver aktus, kam ir juridiskas sekas saskaņā ar starptautisko tiesību normām, kuras reglamentē attiecīgo struktūru. Tas ietver arī instrumentus, kam nav saistoša spēka saskaņā ar starptautiskajām tiesībām, bet kas “var būtiski ietekmēt Savienības likumdevēja pieņemtā tiesiskā regulējuma saturu”
                  3
               .

               4.1.2.Piemērošana konkrētajā gadījumā

               EEZ Apvienotā komiteja ir struktūra, kas izveidota ar līgumu, proti, ar EEZ līgumu. Akts, kuru EEZ Apvienotā komiteja ir aicināta pieņemt, ir lēmums ar juridiskām sekām. Paredzētais akts atbilstoši starptautiskajām tiesībām būs saistošs saskaņā ar EEZ līguma 103. un 104. pantu.

               Paredzētais akts nepapildina un negroza nolīgumā noteikto iestāžu sistēmu. Tāpēc ierosinātā lēmuma procesuālais juridiskais pamats ir LESD 218. panta 9. punkts saistībā ar 1. panta 3. punktu Padomes Regulā Nr. 2894/94 par Līguma par Eiropas Ekonomikas zonu īstenošanas kārtību.

               4.2.Materiālais juridiskais pamats

               4.2.1.Principi

               Lēmumam, ko pieņem saskaņā ar LESD 218. panta 9. punktu, materiālais juridiskais pamats galvenokārt ir atkarīgs no tā, kāds mērķis un saturs ir paredzētajam aktam, attiecībā uz kuru Savienības vārdā tiek ieņemta nostāja. Ja paredzētajam aktam ir divi mērķi vai divi komponenti un viens no tiem ir atzīstams par galveno, bet otram ir pakārtota nozīme, tad lēmums, ko pieņem saskaņā ar LESD 218. panta 9. punktu, jābalsta uz viena materiālā juridiskā pamata, proti, tā, kuru prasa galvenais jeb dominējošais mērķis vai komponents.

               Paredzētajam aktam, ar ko vienlaikus vēlas sasniegt virkni mērķu vai kam ir vairāki komponenti, kuri ir nesaraujami saistīti un no kuriem neviens nav pakārtots otram, materiālajā juridiskajā pamatā lēmumam saskaņā ar LESD 218. panta 9. punktu būs izņēmuma kārtā jāietver dažādie atbilstīgie juridiskie pamati.

               4.2.2.Piemērošana konkrētajā gadījumā

               Ierosinātā lēmuma materiālais juridiskais pamats saskan ar EEZ līgumā iekļaujamā ES tiesību akta materiālo juridisko pamatu.

               Programma “Apvārsnis Eiropa” balstās uz LESD sadaļām “Rūpniecība” un “Pētniecība, tehnoloģijas attīstība un kosmoss” (173., 182., 183. un 188. pants).

               Tādēļ ierosinātā lēmuma materiālajā juridiskajā pamatā ir šādi noteikumi: LESD 173. panta 3. punkts, 182. panta 1. punkts, 183. pants un 188. panta otrā daļa.

               4.3.Secinājums

               Ierosinātā lēmuma juridiskajam pamatam vajadzētu būt LESD 173. panta 3. punktam, 182. panta 1. punktam, 183. pantam un 188. panta otrajai daļai, to lasot saistībā ar LESD 218. panta 9. punktu un 1. panta 3. punktu Padomes Regulā Nr. 2894/94 par Līguma par Eiropas Ekonomikas zonu īstenošanas kārtību.

               5.Ietekme uz budžetu

                  Norvēģija un Islande sniedz finansiālu ieguldījumu Savienības budžetā. Precīza summa tiks noteikta saskaņā ar EEZ līguma noteikumiem, līdzko šis Padomes lēmuma projekts būs pieņemts.

               6.Paredzētā akta publicēšana

               Tā kā ar EEZ Apvienotās komitejas lēmumu tiks grozīts EEZ līguma 31. protokols par sadarbību konkrētās jomās, kas neietilpst četrās brīvībās, ir lietderīgi to pēc pieņemšanas publicēt Eiropas Savienības Oficiālajā Vēstnesī.

               2021/0263 (NLE)

               Priekšlikums

               PADOMES LĒMUMS

               par nostāju, kura Eiropas Savienības vārdā jāpieņem EEZ Apvienotajā komitejā attiecībā uz grozījumu EEZ līguma 31. protokolā par sadarbību īpašās jomās, kas nav četras pamatbrīvības

                  (“Apvārsnis Eiropa”)

               (Dokuments attiecas uz EEZ)

               EIROPAS SAVIENĪBAS PADOME,

               ņemot vērā Līgumu par Eiropas Savienības darbību un jo īpaši tā 173. panta 3. punktu, 182. panta 1. punktu, 183. pantu un 188. panta otro daļu, to lasot saistībā ar 218. panta 9. punktu,

               ņemot vērā Padomes Regulu (EK) Nr. 2894/94 (1994. gada 28. novembris) par Eiropas Ekonomikas zonas līguma īstenošanas kārtību
                  4
                un jo īpaši tās 1. panta 3. punktu,

               ņemot vērā Eiropas Komisijas priekšlikumu,

               tā kā:

               (1)Līgums par Eiropas Ekonomikas zonu
                  5
                (“EEZ līgums”) stājās spēkā 1994. gada 1. janvārī.

               (2)Saskaņā ar EEZ līguma 98. pantu EEZ Apvienotā komiteja var cita starpā lemt par EEZ līguma 31. protokola, kurā ietverti noteikumi par sadarbību konkrētās jomās, kas neietilpst četrās brīvībās, grozīšanu.

               (3)EEZ līgumā jāiekļauj Eiropas Parlamenta un Padomes Regula (ES) 2021/695
                  6
               .

               (4)EEZ līgumā jāiekļauj Eiropas Parlamenta un Padomes Regula (ES) 2021/819
                  7
               .

               (5)Tādēļ būtu attiecīgi jāgroza EEZ līguma 31. protokols (par sadarbību konkrētās jomās, kas neietilpst četrās brīvībās).

               (6)Tāpēc Savienības nostājas EEZ Apvienotajā komitejā pamatā vajadzētu būt EEZ Apvienotās komitejas lēmuma projektam, kas izklāstīts šā lēmuma pielikumā,

               IR PIEŅĒMUSI ŠO LĒMUMU.

               1. pants

               Nostājas, kura Savienības vārdā ir jāpieņem EEZ Apvienotajā komitejā par ierosināto grozījumu EEZ līguma 31. protokolā (par sadarbību konkrētās jomās, kas neietilpst četrās brīvībās), pamatā ir EEZ Apvienotās komitejas lēmuma projekts, kas pievienots šim lēmumam.

               2. pants

               Šis lēmums stājas spēkā tā pieņemšanas dienā.

               Briselē,

                     Padomes vārdā –

                     priekšsēdētājs

                     (1)

                        OV L 170, 12.5.2021., 1. lpp.

                     (2)

                        OV L 189, 28.5.2021., 61. lpp.

                     (3)

                        Tiesas spriedums, 2014. gada 7. oktobris, Vācija/Padome, C-399/12, ECLI:EU:C:2014:2258, 61.–64. punkts.

                     (4)

                        OV L 305, 30.11.1994., 6.–8. lpp.

                     (5)

                        OV L 1, 3.1.1994., 3. lpp.

                     (6)

                        Eiropas Parlamenta un Padomes Regula (ES) 2021/695 (2021. gada 28. aprīlis), ar ko izveido pētniecības un inovācijas pamatprogrammu “Apvārsnis Eiropa”, nosaka tās dalības un rezultātu izplatīšanas noteikumus un atceļ Regulas (ES) Nr. 1290/2013 un (ES) Nr. 1291/2013 (OV L 170, 12.5.2021., 1. lpp.).

                     (7)

                        Eiropas Parlamenta un Padomes Regula (ES) 2021/819 (2021. gada 20. maijs) par Eiropas Inovāciju un tehnoloģiju institūtu (pārstrādāta redakcija) (OV L 189, 28.5.2021., 61. lpp.).

    ---documentbreak---

               EIROPAS KOMISIJA
            Briselē, 11.8.2021
            COM(2021) 469 final
            PIELIKUMS
            dokumentam
            Priekšlikums PADOMES LĒMUMS
            par nostāju, kura Eiropas Savienības vārdā jāpieņem EEZ Apvienotajā komitejā attiecībā uz grozījumu EEZ līguma 31. protokolā par sadarbību īpašās jomās, kas nav četras pamatbrīvības  (“Apvārsnis Eiropa”)

               PIELIKUMS

               EEZ APVIENOTĀS KOMITEJAS LĒMUMS

               Nr. […]

               […],

               ar ko groza EEZ līguma 31. protokolu par sadarbību īpašās jomās, kas nav četras brīvības

               EEZ APVIENOTĀ KOMITEJA,

               ņemot vērā Līgumu par Eiropas Ekonomikas zonu (“EEZ līgums”) un jo īpaši tā 86. un 98. pantu,

               tā kā:

               (1)Ir lietderīgi paplašināt EEZ līguma Līgumslēdzēju pušu sadarbību un Līgumā iekļaut Eiropas Parlamenta un Padomes Regulu (ES) 2021/695 (2021. gada 28. aprīlis), ar ko izveido pētniecības un inovācijas pamatprogrammu “Apvārsnis Eiropa”, nosaka tās dalības un rezultātu izplatīšanas noteikumus un atceļ Regulas (ES) Nr. 1290/2013 un (ES) Nr. 1291/2013
                  1
               .

               (2)Ir lietderīgi paplašināt EEZ līguma Līgumslēdzēju pušu sadarbību un Līgumā iekļaut Eiropas Parlamenta un Padomes Regulu (ES) 2021/819 (2021. gada 20. maijs) par Eiropas Inovāciju un tehnoloģiju institūtu (pārstrādāta redakcija)
                  2
               .

               (3)Ir lietderīgi, ka EBTA valstu dalība darbībās, kas izriet no Regulas (ES) 2021/695 un Regulas (ES) 2021/819, sāktos no 2021. gada 1. janvāra neatkarīgi no tā, kad tiek pieņemts šis lēmums, vai ja par šim lēmumam nepieciešamo konstitucionālo prasību izpildi, ja tādas ir, tiek ziņots pēc 2021. gada 10. jūlija.

               (4)Subjektiem, kas veic uzņēmējdarbību EBTA valstīs, vajadzētu būt tiesīgiem piedalīties darbībās, kuras sākas pirms šā lēmuma stāšanās spēkā. Izmaksas par šādām darbībām, kuru īstenošana sākas pēc 2021. gada 1. janvāra, var tikt uzskatītas par attiecināmām ar tādiem pašiem nosacījumiem kā tie, kas piemērojami to subjektu izmaksām, kuri veic uzņēmējdarbību ES dalībvalstīs, ja šis lēmums stājas spēkā pirms attiecīgās darbības beigām.

               (5)Nosacījumi EBTA valstu un to iestāžu, uzņēmumu, organizāciju un valstspiederīgo dalībai Eiropas Savienības programmās ir izklāstīti EEZ līgumā un jo īpaši tā 81. pantā.

               (6)Tādēļ būtu attiecīgi jāgroza EEZ līguma 31. protokols, lai īstenotu šo paplašināto sadarbību no 2021. gada 1. janvāra,

               IR PIEŅĒMUSI ŠO LĒMUMU.

               1. pants

               EEZ līguma 31. protokola 1. pantu groza šādi:

               1.5. punktā pievieno šādu tekstu:

               “-32021 R 0695: Eiropas Parlamenta un Padomes Regula (ES) 2021/695 (2021. gada 28. aprīlis), ar ko izveido pētniecības un inovācijas pamatprogrammu “Apvārsnis Eiropa”, nosaka tās dalības un rezultātu izplatīšanas noteikumus un atceļ Regulas (ES) Nr. 1290/2013 un (ES) Nr. 1291/2013 (OV L 170, 12.5.2021., 1. lpp.).

               Izmaksas, kas radušās par darbībām, kuru īstenošana sākas pēc 2021. gada 1. janvāra, var uzskatīt par attiecināmām no darbības sākuma datuma, kas noteikts dotācijas nolīgumā vai attiecīgajā dotācijas lēmumā, saskaņā ar tajā izklāstītajiem nosacījumiem, ja EEZ Apvienotās komitejas 2021. gada xx Lēmums Nr. XX/2021 [šis lēmums] stājas spēkā pirms darbības beigām.

               Lihtenšteina tiek atbrīvota no dalības šajā programmā, kā arī no finansiāla ieguldījuma sniegšanas tai.”

               2.11. punkta a) apakšpunktā vārdus “Kopienas tiesību akts” aizstāj ar vārdiem “Kopienas tiesību akti” un pievieno šādu tekstu:

               “-32021 R 0819: Eiropas Parlamenta un Padomes Regula (ES) 2021/819 (2021. gada 20. maijs) par Eiropas Inovāciju un tehnoloģiju institūtu (pārstrādāta redakcija) (OV L 189, 28.5.2021., 61. lpp).

               Izmaksas, kas radušās par darbībām, kuru īstenošana sākas pēc 2021. gada 1. janvāra, var uzskatīt par attiecināmām no darbības sākuma datuma, kas noteikts dotācijas nolīgumā vai attiecīgajā dotācijas lēmumā, saskaņā ar tajā izklāstītajiem nosacījumiem, ja EEZ Apvienotās komitejas 2021. gada xx Lēmums Nr. XX/2021 [šis lēmums] stājas spēkā pirms darbības beigām.”

               2. pants

               Šis lēmums stājas spēkā nākamajā dienā pēc pēdējā paziņojuma iesniegšanas saskaņā ar EEZ līguma 103. panta 1. punktu
                  3*.

               To piemēro no 2021. gada 1. janvāra.

               3. pants

               Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.

               Briselē, […].

                  EEZ Apvienotās komitejas vārdā –

                  priekšsēdētājs

                  […]

                  EEZ Apvienotās komitejas

                  sekretāri

                     […]

                     (1)

                        OV L 170, 12.5.2021., 1. lpp.

                     (2)

                        OV L 189, 28.5.2021., 61. lpp.

                     (3)
                  *
                        [Konstitucionālās prasības nav norādītas.] [Konstitucionālās prasības ir norādītas.]


               EIROPAS KOMISIJA
            Briselē, 11.8.2021
            COM(2021) 466 final
            2021/0260(NLE)
            Priekšlikums
            PADOMES LĒMUMS
            par nostāju, kura Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma 31. protokolā par sadarbību īpašās jomās, kas nav četras pamatbrīvības(programma “Eiropas Solidaritātes korpuss” )
            (Dokuments attiecas uz EEZ)

               PASKAIDROJUMA RAKSTS

               1.Priekšlikuma priekšmets

               Šis priekšlikums attiecas uz lēmumu, ar ko nosaka nostāju, kas Savienības vārdā jāieņem EEZ Apvienotajā komitejā saistībā ar paredzēto Apvienotās komitejas lēmuma pieņemšanu attiecībā uz grozījumu EEZ līguma 31. protokolā par sadarbību īpašās jomās, kas nav četras pamatbrīvības

               2.Priekšlikuma konteksts

               2.1.EEZ līgums

               Līgums par Eiropas Ekonomikas zonu (“EEZ līgums”) garantē pilsoņiem un uzņēmējiem vienlīdzīgas tiesības un pienākumus iekšējā tirgū Eiropas Ekonomikas zonā. Ar to ir paredzēts visās 30 EEZ valstīs, tostarp ES dalībvalstīs, Norvēģijā, Islandē un Lihtenšteinā, ieviest ES tiesību aktus, kas reglamentē četras brīvības. Turklāt EEZ līgums attiecas uz sadarbību citās svarīgās jomās, piemēram, pētniecības un izstrādes, izglītības, sociālās politikas, vides, patērētāju aizsardzības, tūrisma un kultūras jomā, kuras kopā dēvē par horizontālās un papildu politikas jomām. Līgums stājās spēkā 1994. gada 1. janvārī. Eiropas Savienība kopā ar tās dalībvalstīm ir līguma Puse.

               2.2.EEZ Apvienotā komiteja

               EEZ Apvienotā komiteja ir atbildīga par EEZ līguma pārvaldību. Tā ir forums viedokļu apmaiņai saistībā ar EEZ līguma darbību. Lēmumus pieņem, ievērojot konsensa principu. Saskaņā ar Lisabonas līgumu par EEZ jautājumu koordinēšanu no ES puses atbild Eiropas Ārējās darbības dienests.

               2.3.Paredzētais EEZ Apvienotās komitejas akts

               Sagaidāms, ka EEZ Apvienotā komiteja pieņems EEZ Apvienotās komitejas lēmumu (“paredzētais akts”) attiecībā uz grozījumu EEZ līguma 31. protokolā par sadarbību īpašās jomās, kas nav četras pamatbrīvības.

               Paredzētā akta mērķis ir paplašināt EEZ līguma līgumslēdzēju pušu sadarbību nolūkā ietvert EEZ EBTA valstu dalību programmā “Eiropas Solidaritātes korpuss”. Tādēļ EEZ līgumā jāiekļauj Eiropas Parlamenta un Padomes Regula (ES) 2021/888 (2021. gada 20. maijs), ar ko izveido programmu “Eiropas Solidaritātes korpuss” un atceļ Regulas (ES) 2018/1475 un (ES) Nr. 375/2014
                  1
               .

                  Tā kā Norvēģija nav paudusi interesi par dalību programmā “Eiropas Solidaritātes korpuss”, EEZ Apvienotās komitejas lēmuma projekts attiecas tikai uz Lihtenšteinu un Islandi.

               Saskaņā ar ES budžeta politiku līdzdalība ES darbībās var notikt tikai tad, ja ir veikta attiecīga finanšu iemaksa. Tomēr maksājumu var veikt tad, kad ir pieņemts šis Padomes lēmuma projekts un EEZ EBTA valstīm ir iesniegts tam sekojošais Eiropas Komisijas sagatavotais ES aicinājums veikt iemaksas.

               Tādēļ, lai aptvertu laikposmu no 2021. gada 1. janvāra līdz attiecīgā maksājuma saņemšanai, Apvienotās komitejas lēmuma projektu ar atpakaļejošu spēku arī piemēro no 2021. gada 1. janvāra. Lēmuma piemērošana ar atpakaļejošu spēku neietekmē attiecīgo personu tiesības un pienākumus, un tiek ievērots tiesiskās paļāvības princips.

               Paredzētais akts būs Pusēm saistošs saskaņā ar EEZ līguma 103. un 104. pantu.

               3.Nostāja, kas jāieņem Savienības vārdā

               Komisija iesniedz EEZ Apvienotās komitejas lēmuma projektu, kas Padomei jāpieņem kā Savienības nostāja. Komisija cer pēc iespējas drīz iesniegt EEZ Apvienotajai komitejai minēto dokumentu.

               Pievienoto EEZ Apvienotās komitejas lēmuma projekta saturs un būtība pārsniedz to, ko var uzskatīt tikai par tehniskiem pielāgojumiem Padomes Regulas Nr. 2894/94 1. panta 3. punkta nozīmē. Tādējādi Savienības nostāju nosaka Padome.

               4.Juridiskais pamats

               4.1.Procesuālais juridiskais pamats

               4.1.1.Principi

               Līguma par Eiropas Savienības darbību (LESD) 218. panta 9. punktā ir paredzēti lēmumi, ar kuriem nosaka “nostāju, kas Savienības vārdā jāapstiprina kādā ar nolīgumu izveidotā struktūrā, ja šāda struktūra ir tiesīga pieņemt lēmumus ar juridiskām sekām, izņemot lēmumus, kas papildina vai groza attiecīgajā nolīgumā noteikto iestāžu sistēmu”.

               Jēdziens “lēmumi ar juridiskām sekām” ietver aktus, kam ir juridiskas sekas saskaņā ar starptautisko tiesību normām, kuras reglamentē attiecīgo struktūru. Tas ietver arī instrumentus, kam nav saistoša spēka saskaņā ar starptautiskajām tiesībām, bet kas “var būtiski ietekmēt ES likumdevēja pieņemtā tiesiskā regulējuma saturu”
                  2
               .

               4.1.2.Piemērošana konkrētajā gadījumā

               EEZ Apvienotā komiteja ir struktūra, kas izveidota ar līgumu, proti, ar EEZ līgumu. Akts, kuru EEZ Apvienotā komiteja ir aicināta pieņemt, ir lēmums ar juridiskām sekām. Paredzētais akts atbilstoši starptautiskajām tiesībām būs saistošs saskaņā ar EEZ līguma 103. un 104. pantu.

               Paredzētais akts nepapildina un negroza nolīgumā noteikto iestāžu sistēmu. Tāpēc ierosinātā lēmuma procesuālais juridiskais pamats ir LESD 218. panta 9. punkts saistībā ar 1. panta 3. punktu Padomes Regulā Nr. 2894/94 par Līguma par Eiropas Ekonomikas zonu īstenošanas kārtību.

               4.2.Materiālais juridiskais pamats

               4.2.1.Principi

               Lēmuma, kas pieņemams saskaņā ar LESD 218. panta 9. punktu, materiālais juridiskais pamats galvenokārt ir atkarīgs no paredzētā akta, par kuru nostāja Savienības vārdā jāieņem, mērķa un satura. Ja paredzētajam aktam ir divi mērķi vai divi komponenti, no kuriem viens ir klasificējams kā galvenais, bet otrs ir pakārtots, lēmums saskaņā ar LESD 218. panta 9. punktu jābalsta uz viena materiālā juridiskā pamata, proti, tā, kas nepieciešams galvenajam vai dominējošajam mērķim vai komponentam.

               Paredzētajam aktam, ar ko vienlaikus vēlas sasniegt virkni mērķu vai kam ir vairāki komponenti, kuri ir nesaraujami saistīti un no kuriem neviens nav pakārtots otram, materiālajā juridiskajā pamatā lēmumam saskaņā ar LESD 218. panta 9. punktu būs izņēmuma kārtā jāietver dažādie atbilstīgie juridiskie pamati.

               4.2.2.Piemērošana konkrētajā gadījumā

               Ierosinātā lēmuma materiālais juridiskais pamats saskan ar EEZ līgumā iekļaujamā ES tiesību akta materiālo juridisko pamatu.

               “Programma “Eiropas Solidaritātes korpuss”” balstās uz LESD sadaļām “Izglītība, arodmācības, jaunatne un sports” un “Humānā palīdzība” (LESD 165. panta 4. punkts, 166. panta 4. punkts un 214. panta 5. punkts).

               Tādēļ ierosinātā lēmuma materiālajā juridiskajā pamatā ir šādi noteikumi: LESD 165. panta 4. punkts, 166. panta 4. punkts un 214. panta 5. punkts

               4.3.Secinājums

               Ierosinātā lēmuma juridiskajam pamatam vajadzētu būt LESD 165. panta 4. punktam, 166. panta 4. punktam un 214. panta 5. punktam saistībā ar LESD 218. panta 9. punktu un 1. panta 3. punktu Padomes Regulā Nr. 2894/94 par Līguma par Eiropas Ekonomikas zonu īstenošanas kārtību.

               5.Ietekme uz budžetu

                  Lihtenšteina un Islande sniedz finansiālu ieguldījumu Savienības budžetā. Precīza summa tiks noteikta saskaņā ar EEZ līguma noteikumiem, līdzko šis Padomes lēmuma projekts būs pieņemts.

               6.Paredzētā akta publicēšana

               Tā kā ar EEZ Apvienotās komitejas lēmumu tiks grozīts EEZ līguma 31. protokols par sadarbību īpašās jomās, kas nav četras pamatbrīvības, ir lietderīgi to pēc pieņemšanas publicēt Eiropas Savienības Oficiālajā Vēstnesī.

               2021/0260 (NLE)

               Priekšlikums

               PADOMES LĒMUMS

               par nostāju, kura Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma 31. protokolā par sadarbību īpašās jomās, kas nav četras pamatbrīvības

                  (programma “Eiropas Solidaritātes korpuss” )

               (Dokuments attiecas uz EEZ)

               EIROPAS SAVIENĪBAS PADOME,

               ņemot vērā Līgumu par Eiropas Savienības darbību, jo īpaši tā 165. panta 4. punktu, 166. panta 4. punktu un 214. panta 5. punktu saistībā ar tā 218. panta 9. punktu,

               ņemot vērā Padomes Regulu (EK) Nr. 2894/94 (1994. gada 28. novembris) par Eiropas Ekonomikas zonas līguma īstenošanas kārtību
                  3
                un jo īpaši tās 1. panta 3. punktu,

               ņemot vērā Eiropas Komisijas priekšlikumu,

               tā kā:

               (1)Līgums par Eiropas Ekonomikas zonu
                  4
                (“EEZ līgums") stājās spēkā 1994. gada 1. janvārī.

               (2)Saskaņā ar EEZ līguma 98. pantu EEZ Apvienotā komiteja var cita starpā lemt par EEZ līguma 31. protokola, kurā ietverti noteikumi par sadarbību īpašās jomās, kas nav četras pamatbrīvības, grozīšanu.

               (3)EEZ līgumā jāiekļauj Eiropas Parlamenta un Padomes Regula (ES) Nr. 2021/888
                  5
               .

               (4)Tādēļ būtu attiecīgi jāgroza EEZ līguma 31. protokols (par sadarbību īpašās jomās, kas nav četras pamatbrīvības).

               (5)Tāpēc Savienības nostājas EEZ Apvienotajā komitejā pamatā vajadzētu būt EEZ Apvienotās komitejas lēmuma projektam, kas izklāstīts šā lēmuma pielikumā,

               IR PIEŅĒMUSI ŠO LĒMUMU.

               1. pants

               Nostājas, kura Savienības vārdā ir jāpieņem EEZ Apvienotajā komitejā par ierosināto grozījumu EEZ līguma 31. protokolā (par sadarbību īpašās jomās, kas nav četras pamatbrīvības), pamatā ir EEZ Apvienotās komitejas lēmuma projekts, kas pievienots šim lēmumam.

               2. pants

               Šis lēmums stājas spēkā tā pieņemšanas dienā.

               Briselē,

                     Padomes vārdā –

                     priekšsēdētājs

                     (1)

                        OV L 202, 8.6.2021., 32. lpp..

                     (2)

                        Tiesas spriedums, 2014. gada 7. oktobris, Vācija/Padome, C-399/12, ECLI:EU:C:2014:2258, 61.–64. punkts.

                     (3)

                        OV L 305, 30.11.1994., 6.–8. lpp.

                     (4)

                        OV L 1, 3.1.1994., 3. lpp.

                     (5)

                        Eiropas Parlamenta un Padomes Regula (ES) 2021/888 (2021. gada 20. maijs), ar ko izveido programmu “Eiropas Solidaritātes korpuss” un atceļ Regulas (ES) 2018/1475 un (ES) Nr. 375/2014 (OV L 202, 8.6.2021., 32. lpp.).

    ---documentbreak---

               EIROPAS KOMISIJA
            Briselē, 11.8.2021
            COM(2021) 466 final
            PIELIKUMS
            dokumentam
            Priekšlikums PADOMES LĒMUMS

               par nostāju, kura Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma 31. protokolā par sadarbību īpašās jomās, kas nav četras pamatbrīvības(programma “Eiropas Solidaritātes korpuss” )

               PIELIKUMS

               EEZ APVIENOTĀS KOMITEJAS LĒMUMS

               Nr. […]

               (...),

               ar ko groza EEZ līguma 31. protokolu par sadarbību īpašās jomās, kas nav četras pamatbrīvības

               EEZ APVIENOTĀ KOMITEJA,

               ņemot vērā Līgumu par Eiropas Ekonomikas zonu (“EEZ līgums”) un jo īpaši tā 86. un 98. pantu,

               tā kā:

               (1)Ir lietderīgi paplašināt EEZ līguma Līgumslēdzēju pušu sadarbību, iekļaujot Eiropas Parlamenta un Padomes Regulu (ES) 2021/888 (2021. gada 20. maijs), ar ko izveido programmu “Eiropas Solidaritātes korpuss” un atceļ Regulas (ES) 2018/1475 un (ES) Nr. 375/2014
                  1
               .

               (2)Ir lietderīgi, ka EBTA valstu dalība darbībās, kas izriet no Regulas (ES) Nr. 2021/888, sāktos no 2021. gada 1. janvāra neatkarīgi no tā, kad tiek pieņemts šis lēmums, vai ja par šim lēmumam nepieciešamo konstitucionālo prasību izpildi, ja tādas ir, tiek ziņots pēc 2021. gada 10. jūlija.

               (3)Subjektiem, kas veic uzņēmējdarbību EBTA valstīs, vajadzētu būt tiesīgiem piedalīties darbībās, kas sākas pirms šā lēmuma stāšanās spēkā. Izmaksas par šādām darbībām, kuru īstenošana sākas pēc 2021. gada 1. janvāra, var tikt uzskatītas par attiecināmām ar tādiem pašiem nosacījumiem kā tie, kas piemērojami subjektiem, kuri veic uzņēmējdarbību ES dalībvalstīs, ja vien šis lēmums stājas spēkā pirms attiecīgās darbības beigām.

               (4)Nosacījumi EBTA valstu un to iestāžu, uzņēmumu, organizāciju un valstspiederīgo dalībai Eiropas Savienības programmās ir izklāstīti EEZ līgumā un jo īpaši tā 81. pantā.

               (5)Tādēļ būtu attiecīgi jāgroza EEZ līguma 31. protokols, lai īstenotu šo paplašināto sadarbību no 2021. gada 1. janvāra,

               IR PIEŅĒMUSI ŠO LĒMUMU.

               1. pants

               EEZ līguma 31. protokola 4. pantu groza šādi.

               1.Pēc 2.q punkta iekļauj šādu punktu:

               “2.rEBTA valstis no 2021. gada 1. janvāra piedalās šādā Eiropas programmā:

               -32021 R 0888: Eiropas Parlamenta un Padomes Regula (ES) 2021/888 (2021. gada 20. maijs), ar ko izveido programmu “Eiropas Solidaritātes korpuss” un atceļ Regulas (ES) 2018/1475 un (ES) Nr. 375/2014 (OV L 202, 8.6.2021., 32. lpp.).

               Darbību, kuru īstenošana sākas pēc 2021. gada 1. janvāra, radītās izmaksas var uzskatīt par attiecināmām no darbības sākuma datuma, kas noteikts saskaņā ar attiecīgo dotācijas līgumu vai dotācijas lēmumu saskaņā ar tajā paredzētajiem nosacījumiem, ja EEZ Apvienotās komitejas 2021. gada xx Lēmums Nr. xx/2021 [šis lēmums] stājas spēkā pirms darbības beigām.

               Norvēģija ir atbrīvota no dalības un finansiāla ieguldījuma šajā programmā.”

               2.Panta 3. punkta tekstu aizstāj ar šādu:

               “EBTA valstis saskaņā ar Līguma 82. panta 1. punkta a) apakšpunktu finansiāli atbalsta programmas un darbības, kuras minētas 1., 2., 2.a, 2.b, 2.c, 2.d, 2.e, 2.f, 2.g, 2.h, 2.i, 2.j, 2.k, 2.l, 2.m, 2.n, 2.o, 2.p, 2.q un 2.r punktā.”

               2. pants

               Šis lēmums stājas spēkā nākamajā dienā pēc pēdējā paziņojuma iesniegšanas saskaņā ar EEZ līguma 103. panta 1. punktu
                  2*.

               To piemēro no 2021. gada 1. janvāra.

               3. pants

               Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.

               Briselē, […].

                  EEZ Apvienotās komitejas vārdā —

                  priekšsēdētājs

                     […]

                  EEZ Apvienotās komitejas

                  sekretāri

                     […]

                     (1)

                        OV L 202, 8.6.2021., 32. lpp.

                     (2)
                  *
                        [Konstitucionālās prasības nav norādītas.] [Konstitucionālās prasības ir norādītas.]